**Pravila in pogoji uporabe storitve »SMS DONACIJA ZA STOMA5«**

1. **NAMEN HUMANITARNE AKCIJE:**

Namen storitve »SMS DONACIJA ZA STOMA« (v nadaljevanju: »SMS DONACIJA«) je omogočiti zanesljiv in preprost način zbiranja denarnih sredstev za dobrodelen namen. Zbrana denarna sredstva bodo namenjena za pomoč pri delovanju in izvedbi programov društva.

1. **SPLOŠNI POJMI:**

Organizator humanitarne akcije:

Invalidsko društvo ILCO Ljubljana (v nadaljevanju: organizator storitve).

Ponudnik komunikacijske poti:

T-2 d.o.o., Verovškova 64a, 1000 Ljubljana (v nadaljevanju T-2).

Prenos SMS-sporočil poteka preko mobilnega omrežja T-2.

SMS Donacija:

organizirana dejavnost invalidskega društva ILCO Ljubljana, z namenom zbiranja denarnih sredstev za izvajenje programov in rehabilitacij za osebe s stomo, njihove partnerje in otroke.

Uporabnik:

uporabnik mobilne telefonije operaterja T-2, ki je pristopil k storitvi »SMS DONACIJA« na način kot izhaja iz točke 4.) Pravil in pogojev uporabe storitve »SMS DONACIJA«.

Odhodno SMS sporočilo:

SMS sporočilo, poslano s strani uporabnika operaterju T-2 na številko 1919, z vsebovano ključno besedo\_STOMA5. Operater T-2 takšna SMS sporočila uporabniku zaračuna po vsakokratnem veljavnem ceniku, objavljenem na spletni strani operaterja T-2.

Dohodno SMS sporočilo:

SMS sporočilo, ki ga operater T-2 pošlje uporabniku kot odgovor na njegovo odhodno SMS sporočilo. Operater dohodno SMS sporočilo uporabniku zaračuna po ceni, ki je določena v ceniku storitve v točki 7.b)

1. **SPLOŠNE DOLOČBE:**

Storitev »SMS DONACIJA« lahko koristijo vsi naročniki mobilne telefonije operaterja T-2, katerih mobilni telefon omogoča pošiljanje in prejemanje SMS sporočil.

Uporabnik s sodelovanjem pri storitvi »SMS DONACIJA« soglaša s Pravili in pogoji storitve »SMS DONACIJA«

Za uporabo storitve »SMS DONACIJA« ni starostne omejitve.

Organizator storitve jamči, da bo zbrana denarna sredstva z uporabo storitve »SMS DONACIJA« porabil izključno za namen, ki izhaja iz točke 1.) Pravil in pogojev uporabe storitve »SMS DONACIJA«

Možnost uveljavljanja potrdila o donaciji za davčno olajšavo zagotavlja organizator storitve.

Poleg določb Zakona o elektronskih komunikacijah (Ur. list RS, št. 109/2012) se ob Pravilih in pogojih uporabe storitve »SMS DONACIJE« smiselno in subsidiarno uporabljajo določbe Splošnih pogojev uporabe storitev preko omrežja T-2 UMTS.

1. **POSTOPEK IN PRAVILA SODELOVANJA:**
2. Uporabnik sodeluje pri storitvi »SMS DONACIJA« tako, da pošlje odhodno SMS sporočilo s ključno besedo STOMA5 na številko 1919 (odhodno SMS sporočilo), zaračunano po ceniku, objavljenem na spletni strani operaterja T-2.
3. Uporabnik iz številke 1919 prejme zahvalno SMS sporočilo (dohodno SMS sporočilo) z vsebino: »Hvala! Z donacijo nam pomagate pri izvajanju socialnih programov za osebe s stomo in njihove svojce. Invalidsko drustvo oseb s stomo ILCO Ljubljana«, ki se uporabniku zaračuna po 5 EUR.
4. Strošek v višini doniranih denarnih sredstev preko storitve »SMS DONACIJA« se uporabniku obračuna na mesečnem računu.
5. **OBDELAVA OSEBNIH PODATKOV**

S sodelovanjem v dobrodelni akciji v skladu s Pravili in pogoji uporabe storitve »SMS DONACIJA« uporabnik dovoljuje obdelavo posredovanih osebnih podatkov (MSISDN številka uporabnika, število poslanih SMS sporočil) v skladu z Zakonom o varstvu osebnih podatkov (Ur. list RS 86/2004, s spremembami).

1. **PRAVICE, OBVEZNOSTI, ODGOVORNOST IN OMEJITVE ODGOVORNOSTI**

Operater T-2 jamči za zanesljivo posredovanje tistih SMS sporočil, ki jih je prejel v SMS center. Operater T-2 ne odgovarja za takojšnjo dostavo oziroma uspešnost dostave SMS sporočil, ki rezultira v vzrokih, ki so izven nadzora operaterja T-2 (ugasnjen mobilni terminal, nedosegljivost uporabnika, poln predal za SMS sporočila). Operater tudi v tem primeru uporabniku zaračuna opravljeno storitev, hkrati pa se zaveže, da bo poskušal uporabniku vsebino dostaviti.

Uporabnik se odpoveduje vsem zahtevkom proti operaterju T-2 zaradi izgube podatkov ali nepravilnega delovanja storitev, ki so posledica nepravilne uporabe storitve. Uporabnikom, ki kršijo Pravila in pogoje storitve »SMS DONACIJE«, lahko operater T-2 sodelovanje onemogoči.

Operater T-2 ne nosi odgovornosti tudi v primeru začasno motenega delovanja storitve, ki je posledica izpada električne energije, izpada omrežja pogodbenih partnerjev ali drugih tehničnih motenj.

Uporabnik storitve »SMS DONACIJA« se s sodelovanjem v dobrodelni akciji zaveže, da bo storitev uporabljal z izključnim namenom, določenim v točki 1.) Pravil in pogojev storitve »SMS DONACIJA« ter da se bo vzdržal uporabe vsakršnih sredstev ali izvršitve dejanj, s katerimi bi onemogočil opravo komunikacijske storitve ali s katerimi bi povzročil motnje operaterju T-2, njegovi strojni ali programski opremi.

V primeru kršitev Pravil in pogojev storitve »SMS DONACIJA« uporabnik nosi polno odgovornost v skladu z veljavno zakonodajo na civilnem in kazenskem področju.

1. **CENIK UPORABE STORITVE »SMS DONACIJA«**
2. Odhodno SMS sporočilo: cena se obračuna v skladu z vsakokratnim veljavnim cenikom, objavljenim na spletni strani operaterja T-2,
3. Dohodno SMS sporočilo (zahvalno sporočilo po opravljeni donaciji): se obračuna po ceni 5 EUR.
4. **REKLAMACIJE**

Odgovornost za reševanje vsebinskih reklamacij v zvezi z dobrodelno akcijo nosi organizator storitve. Uporabnik vsebinske reklamacije naslovi na invalidsko društvo ILCO Ljubljana, Parmova ulica 53, 1000 Ljubljana, ali na drustvo@ilco-lj.org. Reklamacije, ki se nanašajo na delovanje storitev, ki jih v skladu s Pravili in pogoji storitve »SMS DONACIJA « zagotavlja operater T-2, morajo biti naslovljene na T-2 d.o.o., Verovškova 64a, 1000 Ljubljana, v roku 15 dni od prejema računa.

1. **TRAJANJE STORITVE »SMS DONACIJA«:**

Storitev »SMS DONACIJA« bo potekala od 9.11.2015 do preklica.

Organizator storitve:

Invalidsko društvo ILCO Ljubljana